钦定古今图书集成/理学汇编/字学典/第057卷 > 《宋周密齐东野语》 > 《诸画装褫寸尺定式》
## 钦定古今图书集成/理学汇编/字学典/第057卷 > 《宋周密齐东野语》 > 《诸画装褫寸尺定式》

大整幅上引首三寸，下引首二寸；小全幅上引首二
寸七分，下引首一寸九分；《经带》四分，上褾除打擪竹
外，净一尺六寸五分；下褾除上轴外，净七寸；一幅半，
上引首三寸六分，下引首二寸六分，经带八分。双幅
上引首四寸，下引首二寸七分，上褾除打擪竹外，净
一尺六寸八分；下褾除上轴杆外，净七寸三分；两幅
半上引首四寸二分，下引首二寸九分，经带一寸二
分；三幅上引首四寸四分，下引首三寸一分，经带一
寸三分；四幅上引首四寸八分，下引首三寸三分，经
带一寸五分。横卷褾合长一尺三寸。〈高者用全幅〉引首阔
四寸五分。〈高者五寸〉“应书画面佥，并用真古经纸，随书画
等第取旨。应六朝、隋唐出等法书名画，并御临名帖，
本朝名臣帖，并御书面佥，内中下品并降付书房，令
裴禧书。应书画横卷挂轴，并用杂色锦袋复帕、象牙
牌子，应搜访到书法墨迹，降付书房。”先令赵世元定
验品第进呈讫，次令庄宗古分拣付曹勋、宋贶、张俭、
龙大渊、郑藻、平“协、黄冕、魏茂实、任源等覆定验讫装
褫。应搜访到名画，先降付魏茂实定验打《千字文号》
及定验印记，进呈讫，降付庄宗古分手装背。应搜访
到古画，内有破碎不堪补背者，令书房依元样将本
临摹进呈讫，降付庄宗古，依元本染古槌破，用印装
造。《刘娘子位》并马兴祖誊画。应古画如有宣和御书”
题名，并行拆下，不用别令曹勋等定验，别行撰名作
画目，进呈取旨。